CELEX: 32012R0481
Language: da
Date: 2012-06-07 00:00:00
Title: Kommissionens gennemførelsesforordning (EU) nr. 481/2012 af 7. juni 2012 om fastlæggelse af regler for forvaltningen af toldkontingentet for oksekød af høj kvalitet

8.6.2012   
            
            
               DA
            
            
               Den Europæiske Unions Tidende
            
            
               L 148/9
            
         KOMMISSIONENS GENNEMFØRELSESFORORDNING (EU) Nr. 481/2012
   af 7. juni 2012
   om fastlæggelse af regler for forvaltningen af toldkontingentet for oksekød af høj kvalitet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4, og
   ud fra følgende betragtninger:
   
               (1)
            
            
               Rådets forordning (EF) nr. 617/2009 (2) har åbnet et flerårigt autonomt toldkontingent for import af 20 000 tons oksekød af høj kvalitet. Denne forordning er blevet ændret ved Europa-Parlamentets og Rådets forordning (EU) nr. 464/2012 (3), som øger toldkontingentet for import til 21 500 tons med virkning fra den første dag i måneden efter offentliggørelsen og til 48 200 tons fra den 1. august 2012. Toldkontingenter for landbrugsprodukter skal forvaltes i overensstemmelse med artikel 144, stk. 2 i forordning (EF) nr. 1234/2007. Artikel 2 i forordning (EF) nr. 617/2009 som ændret ved forordning (EU) nr. 464/2012 fastlægger, at toldkontingentet skal forvaltes af Kommissionen ved hjælp af gennemførelsesretsakter, som vedtages i overensstemmelse med den undersøgelsesprocedure, der er fastsat i artikel 5 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper vedrørende mekanismerne for medlemsstaternes kontrol med Kommissionens udøvelse af gennemførelsesbeføjelser (4).
            
         
               (2)
            
            
               Kommissionens forordning (EF) nr. 620/2009 af 13. juli 2009 om forvaltning af et toldkontingent for import af oksekød af høj kvalitet (5) fastlægger reglerne for forvaltningen af det pågældende toldkontingent ved at anvende metoden »samtidig behandling« af ansøgninger om importlicenser, jf. artikel 144, stk. 2, litra b), i forordning (EF) nr. 1234/2007. De seneste erfaringer med forvaltningen af EU-toldkontingentet for oksekød af høj kvalitet viser, at der er behov for en bedre forvaltning af dette toldkontingent. Erfaringerne med »først til mølle«-princippet, som er omhandlet i artikel 144, stk. 2, litra a) i forordning (EF) nr. 1234/2007 har været positive i andre landbrugssektorer. For at forenkle administrationen og forhindre enhver form for spekulativ adfærd bør toldkontingentet for importen af oksekød af høj kvalitet med oprindelse i tredjelande derfor forvaltes i overensstemmelse med artikel 308a-308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (6), som fastlægger forvaltningsregler for toldkontingenter, der er baseret på den kronologiske rækkefølge, hvori toldangivelserne antages. Hvis importen forvaltes i henhold til disse bestemmelser, bør der ikke længere kræves nogen importlicens.
            
         
               (3)
            
            
               For at sikre, at importen forløber regelmæssigt, bør det årlige kontingent opdeles i kvartalsvise perioder. Nummerordenen bør fastsættes i overensstemmelse med forordning (EØF) nr. 2454/93, artikel 308a, stk. 6.
            
         
               (4)
            
            
               Forordning (EF) nr. 617/2009 fastlægger, at kontingentåret løber fra den 1. juli til den 30. juni. For at sikre en smidig overgang fra den nuværende »samtidig behandling«-metode til »først til mølle«-forvaltning bør den nye forvaltningsmetode anvendes fra den 1. juli 2012.
            
         
               (5)
            
            
               Den mængde, som er til rådighed for det første kvartal (fra den 1. juli til den 30. september 2012), bør beregnes pro rata under hensyntagen til det årlige toldkontingent, der gælder til den 31. juli 2012, og til det nye større kontingent, som gælder fra den 1. august 2012.
            
         
               (6)
            
            
               Overgang til fri omsætning for de produkter, der importeres efter det toldkontingent, som er omfattet af forordning (EF) nr. 617/2009, bør ske mod forelæggelse af et ægthedscertifikat, der er udstedt af eksporttredjelandets kompetente myndigheder. Med udstedelsen af sådanne ægthedscertifikater bør det garanteres, at importprodukterne faktisk er oksekød af høj kvalitet som defineret i nærværende forordning.
            
         
               (7)
            
            
               Af klarhedshensyn bør forordning (EF) nr. 620/2009 ophæves og erstattes af en ny gennemførelsesforordning.
            
         
               (8)
            
            
               Eftersom det nye forvaltningssystem skal anvendes fra den 1. juli 2012, bør de licenser, der ansøges om i juni 2012 i henhold til forordning (EF) nr. 620/2009, ikke udstedes.
            
         
               (9)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den frist, formanden har fastsat —
            
         VEDTAGET DENNE FORORDNING:
   Artikel 1
   Genstand og anvendelsesområde
   1.   Denne forordning fastlægger regler for forvaltningen af toldkontingentet for import af oksekød af høj kvalitet, der er fastsat i forordning (EF) nr. 617/2009, herefter benævnt »toldkontingentet«. Toldkontingentperioden, kontingentmængden og toldsatsen er fastsat i bilag I til denne forordning.
   2.   Forordningen gælder for fersk, kølet eller frosset oksekød af høj kvalitet, som opfylder betingelserne i bilag II.
   I denne forordning betragtes kød, som ved importen til Fællesskabets toldområde foreligger i frosset tilstand med en indre temperatur på –12 °C eller derunder, som frosset kød.
   Artikel 2
   Forvaltning af toldkontingentet
   1.   Toldkontingentet forvaltes efter »først til mølle«-princippet i overensstemmelse med artikel 308a, 308b og 308c, stk. 1, i forordning (EØF) nr. 2454/93. Der kræves ingen importlicenser.
   2.   Toldkontingentet forvaltes som et overordnet kontingent under løbenummer 09.2201 med fire kvartalskontingenter under løbenummer 09.2202.
   Toldkontingentet kan kun udnyttes, hvis ansøgningen indeholder løbenummer 09.2202, som refererer til delperioderne.
   3.   Træk på underkontingenterne til den 30. september, 31. december og den 31. marts indstilles på Kommissionens femte arbejdsdag i måneden i henholdsvis november, februar og maj. Den uudnyttede del lægges til de mængder, der er fastsat for de delperioder, som starter henholdsvis den 1. oktober, den 1. januar og den 1. april. Ved slutningen af et kontingentår overføres uudnyttede dele af kontingentet ikke til næste kontingentår.
   Artikel 3
   Ægthedscertifikater
   1.   For at kunne udnytte toldkontingentet fremvises der til EU’s toldmyndigheder et ægthedscertifikat, der er udstedt af det pågældende tredjeland, sammen med en toldangivelse med henblik på overgang til fri omsætning af de omhandlede produkter.
   2.   Det i stk. 1 omtalte ægthedscertifikat udformes i overensstemmelse med bilag III.
   3.   På ægthedscertifikatets bagside skal det anføres, at kødet med oprindelse i eksportlandet opfylder betingelserne i bilag II.
   4.   Et ægthedscertifikat er kun gyldigt, hvis det er behørigt udfyldt og påtegnet af den udstedende myndighed.
   5.   Et ægthedscertifikat anses for at være behørigt påtegnet, hvis det er forsynet med dato og sted for udstedelsen, den udstedende myndigheds stempel og underskriften for den eller de personer, der er beføjet til at undertegne certifikatet.
   6.   På originalen af ægthedscertifikatet og på kopierne heraf kan stemplet erstattes af et påtrykt segl.
   7.   Ægthedscertifikatet er gyldigt til den 30. juni efter udstedelsesdatoen.
   Artikel 4
   Udstedende myndigheder i tredjelande
   1.   Den udstedende myndighed i artikel 3 skal:
   
               a)
            
            
               være anerkendt som sådan af eksportlandets kompetente myndighed
            
         
               b)
            
            
               påtage sig at kontrollere angivelser på ægthedscertifikaterne.
            
         2.   Følgende oplysninger skal meddeles Kommissionen:
   
               a)
            
            
               navn og adresse og om muligt e-mail- og internetadresse for de myndigheder, der er bemyndiget til at udstede de i artikel 3 omhandlede ægthedscertifikater
            
         
               b)
            
            
               Prøver på de stempler, som de udstedende myndigheder benytter
            
         
               c)
            
            
               de procedurer og kriterier, som den udstedende myndighed anvender, når den skal fastslå, om betingelserne i bilag I er opfyldt.
            
         Artikel 5
   Meddelelser om tredjelande
   Når betingelserne i bilag II er opfyldt, offentliggør Kommissionen navnet på den udstedende myndighed i C-udgaven af Den Europæiske Unions Tidende, eller på en anden hensigtsmæssig måde.
   Artikel 6
   Kontrol på stedet i tredjelande
   Kommissionen kan anmode tredjelandet om at tillade, at Kommissionens repræsentanter, når det er nødvendigt, udfører kontrol på stedet i det pågældende tredjeland. Kontrollen gennemføres sammen med det pågældende tredjelands kompetente myndigheder.
   Artikel 7
   Ophævelse
   Forordning (EF) nr. 620/2009 ophæves.
   Artikel 8
   Overgangsforanstaltninger
   Ansøgninger, der er indgivet i overensstemmelse med artikel 3 i forordning (EF) nr. 620/2009, i de første syv dage af juni 2012 afvises på dagen for denne forordnings ikrafttræden. Den sikkerhed for mængder, der er stillet i forbindelse med ansøgninger, frigives.
   Artikel 9
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   Den anvendes fra den 1. juli 2012.
   Artikel 8 anvendes dog fra datoen for forordningens ikrafttræden.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. juni 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 182 af 15.7.2009, s. 1.
   
      (3)  EUT L 149 af 8.6.2012, s. 1.
   
      (4)  EUT L 55 af 28.2.2011, s. 13.
   
      (5)  EUT L 182 af 15.7.2009, s. 25.
   
      (6)  EFT L 253 af 11.10.1993, s. 1.
   
      BILAG I
      
         Toldkontingent for fersk, kølet eller frosset oksekød af høj kvalitet
      
      
                  Løbe-nummer
               
               
                  KN-kode
               
               
                  Varebeskrivelse
               
               
                  Toldkontingentperiode
               
               
                  Kontingentmængde
                  (i tons nettovægt)
               
               
                  Kontingenttold
               
            
                  
                     Perioden fra den 1. juli 2012 til den 30. juni 2013
                  
               
            
                  09.2201 (1)
                  
               
               
                  ex 0201
               
               
                  Fersk, kølet eller frosset oksekød, som opfylder kravene i bilag II
               
               
                  Fra den 1. juli til den 30. juni
               
               
                  45 975
               
               
                  Nul
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  heraf:
               
            
                  09.2202
               
               
                   
               
               
                  Fra den 1. juli til den 30. september
               
               
                  9 825
               
            
                  09.2202
               
               
                   
               
               
                  fra 1. oktober til 31. december
               
               
                  12 050
               
            
                  09.2202
               
               
                   
               
               
                  Fra den 1. januar til den 31. marts
               
               
                  12 050
               
            
                  09.2202
               
               
                   
               
               
                  Fra den 1. april til den 30. juni
               
               
                  12 050
               
            
                  
                     Perioder fra den 1. juli 2013
                  
               
            
                  09.2201 (1)
                  
               
               
                  ex 0201
               
               
                  Fersk, kølet eller frosset oksekød, som opfylder kravene i bilag II
               
               
                  Fra den 1. juli til den 30. juni
               
               
                  48 200
               
               
                  Nul
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  of which
               
            
                  09.2202
               
               
                   
               
               
                  Fra den 1. juli til den 30. september
               
               
                  12 050
               
            
                  09.2202
               
               
                   
               
               
                  fra 1. oktober til 31. december
               
               
                  12 050
               
            
                  09.2202
               
               
                   
               
               
                  Fra den 1. januar til den 31. marts
               
               
                  12 050
               
            
                  09.2202
               
               
                   
               
               
                  Fra den 1. april til den 30. juni
               
               
                  12 050
               
            
         (1)  I overensstemmelse med artikel 2, stk. 2, kan toldkontingentet kun udnyttes, hvis ansøgningen indeholder løbenummer 09.2202, som refererer til underperioderne.
   
   
      BILAG II
      
         Betingelser for produkter under det i artikel 1 nævnte toldkontingent
      
      
                  1.
               
               
                  Udskæringerne stammer fra slagtekroppe af kvier eller tyre (1) på under 30 måneder, der i mindst 100 dage før slagtningen udelukkende er blevet tildelt et foder, der indeholder mindst 62 % koncentrater og/eller foderkornbiprodukter på fodertørstofbasis, og som opfylder eller overstiger et fordøjeligt energiindhold på over 12,26 megajoules pr. 1 kg tørstof.
               
            
                  2.
               
               
                  Kvier og tyre, der tildeles det i nr. 1 beskrevne foder, opfodres i gennemsnit med mindst 1,4 % af den levende kropsvægt pr. dag på tørstofbasis.
               
            
                  3.
               
               
                  De slagtekroppe, som udskæringerne stammer fra, vurderes af en af den nationale regering ansat vurderingsmand, der baserer vurderingen og den deraf følgende klassifikation af slagtekroppen på en metode, som den nationale regering har godkendt. Nationalregeringens vurderingsmetode og klassifikationer skal vurdere den forventede slagtekropskvalitet ved brug af en kombination af slagtekroppens modenhed og udskæringernes smagsegenskaber. En sådan vurderingsmetode for slagtekroppen skal omfatte, men ikke være begrænset til, en vurdering af modenhedsegenskaber for farve og tekstur af longissimus dorsi-musklen og ossifikation af knogler og brusk samt en vurdering af forventede smagsegenskaber, herunder en kombination af de diskrete specifikationer for intramuskulær fedt og longissimus dorsi-musklens fasthed.
               
            
                  4.
               
               
                  Udskæringerne mærkes i overensstemmelse med artikel 13 i Europa-Parlamentets og Rådets forordning (EF) nr. 1760/2000 (2).
               
            
                  5.
               
               
                  Angivelsen »Oksekød af høj kvalitet« (High Quality Beef) kan anføres på mærkningen.
               
            
         (1)  Ved anvendelsen af disse krav henviser kvier og tyre til henholdsvis kategori E og C som defineret i punkt A i bilag V til forordning (EF) nr. 1234/2007.
      
         (2)  EFT L 204 af 11.8.2000, s. 1.
   
   
      BILAG III